As jy nog nie tuisonderrig oorweeg het nie, is die dalk 'n goeie aansporing voor jou kinders blootgestel word aan nog drek! – Leerders van Mondale High School, Mitchells Plain kry 'n les oor satanisme op eerste dag van skool en is gevra om satanistiese tekens in hul boeke te teken | SAUK.co.za - Nuus.info
Pleks van onderrig in lewensoriëntering is leerlinge van die Mondale High School in Portland, Mitchells Plain, op hul eerste skooldag van satanisme geleer.
Ouers by die skool het Donderdagaand op Facebook gal gebraak nadat hulle daarvan gehoor het.
Van hulle is veral kwaad en bekommerd omdat Owen Bridgens, die skoolhoof, glad nie die ouers daaroor ingelig het nie.
Die onderwyseres wat die klas aangebied het, was glo in 'n kontrakpos by die skool. Sy is egter die dag na die voorval en nadat die hoof ondersoek ingestel het, afgedank.
'n Onderwyseres wat lewensoriëntering aan die Hoërskool Mondale in Portland, Mitchells Plain, moes aanbied, het leerlinge glo lesse in Satanisme aangebied.
Een van die ouers het Donderdagaand gesê haar dogter was ná die klas ontsteld en bang om skool toe te gaan.
Die onderwyseres het glo aan die leerlinge in haar klas gesê dat sy al in die hel was en dat sy met haar pa getroud is.
"Sy het die kinders ook gevra om satanistiese tekens in hul boeke te teken. Sy het oor die 666 en baie ander snaakse goed gepraat."
Die ma sê haar dogter het vir haar gesê die onderwyseres het 'n leerling gevra om in haar oë te kyk en dat die kind daarna stuipe gekry het. Nog 'n kind kon glo nie asemhaal nie en 'n ander kind het glo gebraak.
"Dit is werklik boosaardig en my dogter was verward en bang om skool toe te gaan."
Bridgens het nie op navrae gereageer nie.
Die Wes-Kaapse onderwysdepartement het geen navrae oor die bewerings van satanisme beantwoord nie.
Bronagh Hammond, woordvoerder van die departement, het bevestig dat die onderwyseres in 'n kontrakpos aangestel was.
"Ná die eerste dag van onderrig, het sommige leerlinge oor die onderwyseres gekla. Hulle het gesê haar lesse bevat stories oor haar persoonlike lewe wat niks met die curriculum te doen het nie."
Sy het gesê die skoolhoof het die bewerings ondersoek en die onderwyseres het die skool die tweede dag verlaat.
« PROBLEME WAT TANS IN ONS BUURLAND ZIMBABWE KOP UITSTEEK, WAT HOU DIT IN VIR ONS IN SUID AFRIKA?
Neef van Zuma gesekwestreer na hy homself dik geëet het aan die voordele van BEE, nou is dit betaaldag en die papgeld is op »